Великобритания одобри и ваксината на Оксфорд | Момичетата от града\nВеликобритания одобри и ваксината на Оксфорд\n30 December 2020 20.01.2021 14:57\nПървата държава, която стартира масово ваксиниране на населението си срещу Covid-19 с ваксината на Pfizer/BioNTech – Великобритания, вече има и втори вариант. Страната официално одобри за приложение и ваксината на Оксфордския университет от производителя AstraZeneca, предаде CNN.\nТова е съществен обрат, който се очаква да доведе до голямо разширяване на британската имунизационна кампания, чиято цел е връщането на живота към "старото нормално" . Повече от 600 хил. души във Великобритания са ваксинирани до момента с първата одобрена ваксина.\nВеликобритания вече е поръчала 100 милиона дози от продукта на AstraZeneca, които са достатъчни за ваксинирането на 50 млн. души. Одобрението, дадено от здравния регулатор, означава, че ваксината е приета за безопасна и ефективна.\nВаксината на Оксфорд/AstraZeneca беше планирана през първите месеци на 2020 г., тествана върху първите доброволци през април и оттогава се провеждат клинични изпитвания, включващи хиляди хора. Великобритания е първата държава в света, която я одобрява.\nТя беше разработена със скорост, немислима преди пандемията.\nОксфордската ваксина ще доведе до значително увеличение на ваксинациите, защото е евтина и лесна за масово производство. Много е важно, че тя може да бъде съхранявана в стандартни хладилници, за разлика от ваксината на Pfizer/BioNTech, на която е необходимо съхранение при -70 градуса.\nСпоред изявлението на британското правителство, ваксината на AstraZeneca покрива "стриктни стандарти за качество, безопасност и ефективност".\nОт AstraZeneca обещават да доставят стотици милиони дози на страните с ниски и средни доходи на населението и да снабдяват организациите с нестопанска цел в тези държави, докато има нужда.\nV-Day, или стартът на ваксинирането във Великобритания


21.12.2018 12:00 13012 прочита\nВсички вече знаем, че Меган Маркъл е бременна и през пролетта ще дари възлюбения си принц Хари с дете. Още на 15 октомври от двореца в Кенсингтън оповестиха новината, без да издават кога точно се очаква херцогинята на Съсекс да роди.\nОт jenata.blitz.bg често ви разкриваме различни пикантерии покрай кралското семейство. Преди дни ви показахме как Меган Маркъл показа бременното си коремче в бяла рокля, докато бе на посещение в дом за възрастни хора. Разказахме ви и за огромната мистерия, която бе разбулена от експерт по езика на тялото относно херцогинята и херцогът на Съсекс.\nСега ще ви споделим каква огромна опасност грози Меган Маркъл и бебето й по Коледа. Тази тайна разкри Зоуи Дейл – болнична акушерка.\nХерцогинята на Съсекс наистина ще преживее огромни промени. Вече стана ясно, че няма да може да посрещне коледното утро заедно със съпруга си заради поредната стара английска традиция.\nПо време на коледните празници, Меган ще е през второто тримесечие на бременността си. Това за жалост значи, че тя ще усеща подуване и дискомфорт, което едва ли ще й помогне да се отпусне\nВсички знаем, че много дами изпитват доста странни желания по време на бременност. Преяжда им се какво ли не. Има обаче нещо, което е добре да избягват, ако не искат да поставят бебето си в опасност. Става въпрос за непастьоризираните продукти, които съдържат бактерии, които пък могат да навредят на детето. Някои млечни продукти, като сиренето „Бри” също се считат за рискови. По тази причина херцогинята ще трябва да забрави за сиренето.\nЗоуи Дейл, болнична акушерка, разкрива повече за това. „Меган ще бъде във втория триместър от бременността по Коледа, чувствайки се добре и радвайки се на наедрялото си коремче. Ще се наслаждава на движенията на бебето в него. Меган вероятно ще иска да избегне яденето на тежки десерти по време на празника, тъй като те може да причинят лошо храносмилане. Добре е да знае и, че трябва да избягва непрастьоризирани сирена като Бри и Камембер”, споделя акушерката./jenata.blitz.bg\nМара 21.12.2018 16:27\nЕгати тъпата статия. То все едно само Мегън единствено е забременявала и ще ражда.....\n,,,, 21.12.2018 16:40\nОгромна опасност!!!! А бе вие сте ЛУДИ\nанонимен 21.12.2018 17:28\nММ да не би да е единствената бременна жена? И си прегръща корема - " вижте ме " , ще си имам мулатче .....\nппп 23.12.2018 2:33\nНе виждам някаква "огромна опасност". Заглавието подвежда и повече няма да чета статии от този източник.\n12:40 | 24.01.21 4643\n10:00 | 24.01.21 3557


Поверителност на данните - Huawei Частни клиенти BG\n1. Начина, по който Huawei събира и използва личните ви данни\n2. Начина, по който Huawei използва бисквитки и сходни технологии\n3. Начина, по който Huawei споделя личните ви данни\n4. Начина, по който Huawei защитава личните ви данни\n5. Начина, по който можете да управлявате личните си данни\n6. Начина, по който Huawei защитава личните данни на децата\n7. Връзки към уеб страници на трети страни, продукти и услуги\n8. Международен трансфер на личните ви данни\n9. Международни потребители / Потребители от Хонконг, Макао и Тайван, Китай\n10. Актуализации на тази Декларация\n11. Как можете да се свържете с нас\nПриложение A – Списък на държави/региони\nДекларация за поверителност на бизнеса с потребители на Huawei\nДекларацията за поверителност на бизнеса с потребители на Huawei е актуализирана на\nHuawei Device Co., Ltd. и глобалните му подразделения (съвместно наричани "Huawei", "ние", "нас" и "наш") спазват вашата поверителност. Ето защо сме разработили Декларация за поверителност (от тук нататък наричана "тази Декларация"), която обхваща начина на събиране, употреба, разкриване, защита, съхранение и предаване на личните ви данни. Моля, отделете време да прочетете и разберете декларацията ни за поверителност и ни уведомете, ако имате въпроси.\nЛични данни означава електронна или друга информация, която може да се използва самостоятелно или заедно с друга информация за идентифициране на физическо лице или неговото установяване като идентифицируемо. Тази Декларация обяснява начина, по който Huawei обработва личните ви данни, но не обхваща всички сценарии на обработване, както ще бъдете уведомени в конкретни дейности по обработване. Следователно, преди да използвате конкретен продукт или услуга, се препоръчва да прочетете съобщението за поверителност или допълнителната декларация, предоставена от Huawei за този продукт или услуга, за да разберете как се обработват личните ви данни, как може да упражните правата си на субект на данни и как да се свържете с администратора на данни.\nТази декларация се прилага само за продукти за лична и домашна употреба от Huawei, включително използвани телефони, смартфони, лаптопи, таблети, преносими устройства, мобилни широколентови устройства, интелигентни битови уреди, аксесоари, компютърни приложения, мобилни услуги, софтуер, комплекти с инструменти, уеб страници и услуги, които показват или споменават тази Декларация.\nI. Начина, по който Huawei събира и използва личните ви данни\nA. Лични данни, събирани от Huawei\nПреди да използвате продукти или услуги на Huawei, може да е необходимо да осигурите лични данни. Не е необходимо да осигурявате лични данни на Huawei, но в някои случаи отказът да предоставите лични данни ще доведе до невъзможност да ви бъдат предоставени някои свързани продукти или услуги.\nHuawei ще събира и използва личните ви данни за целите, посочени в тази Декларация. Ето няколко примера за лични данни, които може да събираме:\n1. Лични данни, които осигурявате на Huawei\nНеобходимо е да регистрирате Huawei ID, за да използвате определени функции или услуги. Когато регистрирате Huawei ID или се вписвате с Huawei ID, за да пазарувате онлайн, да изтеглите софтуер или да купувате услуги, ще поискаме да ни предоставите съответните лични данни като име, имейл адрес, мобилен номер, информация за заявката, адрес за доставка и начин на плащане.\nHuawei може да ви осигури услуги за облачно съхранение, където можете да синхронизирате и архивирате някои от вашите файлове, изображения и данни.\nНякои продукти на Huawei ви позволяват да комуникирате и да споделяте информация с другите. Когато използвате продукт на Huawei, за да споделяте неща със семейството и приятелите си, може да е необходимо да създадете идентификатор на Huawei ID, който включва определена информация, която ще бъде публична, включително прякор и аватар. Huawei може да събира информация, свързана с тези хора като имената им, имейл адреси и телефонни номера. Huawei ще предприеме съответните и необходими мерки, за да осигури сигурността на информацията, която предоставяте. Трябва да осигурите, че хората, чиято информация предоставяте, са съгласни да предоставите информацията им на Huawei.\nЗа да отговори на някои изисквания на юрисдикцията за удостоверяване на акаунти в реално време, превенция на зависимостта от електронни игри или плащания по интернет, Huawei може да поиска да предоставите доказателство за идентичност, издадено от правителството или съответната картова информация, която може да ви идентифицира.\n2. Информация, която Huawei събира при използването на услуги от вас\nHuawei ще събира данни за устройството ви и начина, по който устройството ви обменя информация с продукти и услуги на Huawei. Този вид информация включва:\n(1) Информация за устройството и приложенията като име на устройството, идентификационен код на устройството (IMEI, ESN, MEID и SN), време за активиране на устройството, хардуерен модел, версия на ОС, версия на приложението, идентификационен код на софтуера и настройки на устройството и приложението (като район, език, времева зона и размер на шрифта).\n(2) Информация за мобилна мрежа като идентификация на доставчик на публична наземна мобилна мрежа (PLMN) и адрес на интернет протокол (IP).\n(3) Информация за вписване. Когато използвате услугите на Huawei или преглеждате съдържание, предоставено от нея, Huawei автоматично ще събира и регистрира информация като час на влизане, брой влизания, IP адрес и информация за инцидентите (като грешки, сривове, рестартирания и надграждания).\n(4) Информация за местонахождение. Huawei ще събира, използва и обработва данни за приблизителното или точно местонахождение на устройството ви при достъп до услуги, базирани на местонахождение (например когато търсите, използвате навигационен софтуер или преглеждате времето на конкретно място). Информация за мястото може да бъде получена на базата на GPS, Wi-Fi, и мрежова идентификация на доставчик на услуги. Ще ви помолим да изберете приложения, за които искате да разрешите услугите за местонахождение. В менюто с настройки на устройството можете да забраните установяването на местоположение на конкретни услуги, за да откажете споделянето на информация за местоположението ви.\n(5) Информация, която съхранявате на сървърите на Huawei. Например информацията, която качвате на облака, ще се съхранява на сървъри на Huawei за бърз достъп и споделяне между устройства. Няма да преглеждаме информацията, която съхранявате на сървърите на Huawei.\n3. Информация от източници от трети страни\nКогато е разрешено от закона, Huawei ще събира информация за вас от публични и търговски източници. Huawei може също да получава определена информация от услуги за социални мрежи от трети страни като час на използване на акаунта ви в социална мрежа за вписване в уеб страница на Huawei.\n4. Събиране и използване на неидентифицируеми данни\nНеидентифицируемите данни се отнасят за данни, които не могат да се използват за идентифициране на лице. Примери за неидентифицируеми данни включват статистика на посещения на уеб страница, изтегляния на приложение и обем на продажбите на продукт. Huawei ще събира информация за статистиката с цел установяване на начина, по който продуктите и услугите ни се използват от потребителите. По този начин можем да подобрим услугите си, за да отговорим по-добре на изискванията ви.\nСъхраняваме личните ви данни отделно от неидентифицируемите данни и ги използваме поотделно. Може да възникнат обстоятелства, при които Huawei събира, използва, разкрива и предава неидентифицируемите данни за други цели по наша преценка.\nB. Начин на използване на личните ви данни от Huawei\nHuawei може да използва личните ви данни за следните цели:\n(1) Регистриране и активиране на закупените лични продукти и продукти за дома от Huawei.\n(2) Регистрирайте Huawei ID, за да се насладите на широкия обхват на функции и мобилни услуги.\n(3) Доставете, активирайте или потвърдете поисканите продукти и услуги или извършете промени и осигурете техническа поддръжка и следпродажбено обслужване за предшестващите продукти и услуги според изискванията ви.\n(4) Изпращане на уведомления за ОС или актуализации на приложения и инсталиране.\n(5) Осигуряване на персонализирано потребителско изживяване и съдържание.\n(6) Изпраща ви информация за продуктите и услугите, от които може да се интересувате, кани ви в промоционални дейности и пазарни проучвания на Huawei или ви изпраща пазарна информация. Ако не желаете да получавате такава информация, можете да се откажете във всеки момент.\n(7) Извършване на вътрешни проверки, анализ на данни и проучвания. Анализира ефективността на бизнес дейностите и измерва пазарни дялове. Подобрява продуктите и услугите на Huawei.\n(8) Синхронизира, споделя и съхранява данните, които сте качили или изтеглили, както и данните, необходими за действията по качване и изтегляне.\n(9) Подобрява програмите ни за предотвратяване на загуба и фалшификации.\n(10) Обработва съобразно законите и наредбите, напр. данъци, заявки на властите.\n(11) Други цели в рамките на специфични услуги или с вашето съгласие.\nII. Начина, по който Huawei използва бисквитки и сходни технологии\nБисквитка е текстови файл, съхраняван от уеб сървър на компютър или мобилно устройство, и съдържанието на бисквитката може да се възстанови и прочете само от сървъра, който я е създал. Бисквитките са уникални за браузъра или използваното мобилно приложение. Текстът в бисквитката често се състои от идентификатори, имена на сайтове и някои числа и знаци. За повече подробности, моля, проверете Политиката за бисквитките на нашия официален уебсайт.\nIII. Начина, по който Huawei споделя личните ви данни\nНие не споделяме личните ви данни с други компании, организации и лица, освен ако не е налице някое от следните обстоятелства:\n(1) Споделяне със съгласие: След получаване на съгласието ви Huawei ще споделя информацията, която сте разрешили с определени трети страни или категории трети страни.\n(2) Споделяне съобразно законите и наредбите: Huawei може да сподели информацията ви, както се изисква от закони и наредби, за разрешаване на правни спорове или както се изисква от административните или съдебни власти съгласно закона.\n(3) Споделяне с подразделения на Huawei: Информацията ви може да бъде споделяна с дъщерни дружества на Huawei за изрични и законни цели и споделянето се ограничава само с информацията, изисквана от услугите. Например ние потвърждаваме глобалната уникалност на акаунтите, преди да им позволим да се регистрират.\n(4) Споделяне с бизнес партньори: Някои продукти и/или услуги са ви предоставени директно от нашите партньори. Huawei може също да споделя информацията ви с тях, а те да я използват, за да ви предоставят желаните от вас продукти и/или услуги (напр., продукти, продавани от продавачи от трети страни чрез платформата за електронна търговия на Huawei, видео съдържание, предоставено от други компании чрез приложения на Huawei), да предвиждат интересите ви и да ви предоставят реклами, промоционални и други материали.\n(5) Споделяне с доставчици на услуги: Huawei може да разкрива информацията ви на компании, които осигуряват услуги за или от наша страна. Примери за тези доставчици на услуги включват компании, които осигуряват услуги за гореща линия, изпращат имейли или осигуряват техническа поддръжка от страна на Huawei. Доставчиците на услуги може да използват информацията само за целите на предоставяне на услуги от страна на Huawei.\n(6) Huawei ще споделя информацията ви, когато има основателно изискване за това, например за удовлетворяване на приложим закон, наредба, правен процес или изпълнимо правителствено решение.\nВ сценарии от 3 до 6 Huawei ще осигури законосъобразността на това споделяне и ще сключи стриктни споразумения за неразкриване (NDAs) и/или клаузи за обработка на данни с компании, организации и лица, с които се споделят личните данни, изисквайки от тях да спазват тази Декларация и да предприемат необходимите мерки за поверителност и сигурност при обработване на личните данни.\nIV. Начина, по който Huawei защитава личните ви данни\nHuawei отдава голямо значение на сигурността на личните данни и е приела стандартни индустриални практики за защита на личните данни и предотвратяването на неупълномощен достъп до тях, разкриване, употреба, изменения, повреда или загуба. По отношение на това Huawei предприема следните мерки:\n(1) Предприемаме основателни и изпълними мерки за осигуряване, че събраните лични данни са минимални и свързани с това, което е необходимо във връзка с целите, за които се обработват. Не съхраняваме личните ви данни по-дълго, отколкото е необходимо за целите, указани в тази Декларация и уведомлението за поверителност на конкретен продукт или услуга, освен ако законът не изисква или разрешава удължаване на периода на съхранение.\n(2) Използваме набор от технологии като криптографски такива, за да осигурим поверителността на данните при предаването. Изпълняваме надеждни механизми за защита, за да защитаваме данните и сървърите за съхранение на данни от атаки.\n(3) Разгръщаме механизми за контрол на достъпа, за да осигурим, че само упълномощен персонал има достъп до личните ви данни. Освен това контролираме броя на упълномощения персонал и осъществяваме управление на йерархичните им разрешения на базата на изискванията на услугата и нивата на персонала.\n(4) Стриктно избираме бизнес партньори и доставчици на услуги и включваме изисквания за защита на личните данни в търговските договори, одити и дейности по оценяване.\n(5) Провеждаме курсове за обучение в сигурност и поверителност, тестове и обществени дейности за повишаване на осведомеността на служителите за защитата на личните данни.\nHuawei се ангажира със защитата на личните данни. Независимо от това, няма перфектни мерки за сигурност и абсолютно защитена продукт, услуга, уеб страница, трансфер на данни, изчислителна система или мрежова връзка.\nЗа да се справи с възможните рискове като изтичане на лични данни, повреда и загуба, Huawei разработва няколко механизма и контролни мерки, ясно определя стандартите за класификация на инцидентите със сигурността и уязвимостите и съответните процедури за обработка и установява специална страница Консултации за сигурност и Уведомление за сигурност . Huawei е формирал специален авариен екип за изпълнение на планиране на сигурността, намаляване на загубите, анализ, откриване и поправка и изпълнение на действия за проследяване със свързани отдели на базата на наредби за управление на инциденти със сигурността и изисквания.\nАко възникне инцидент с лични данни, Huawei ще ви уведоми съгласно съответните правни и регулаторни изисквания за основната информация за инцидента със сигурността и възможното въздействие, мерки, които са или ще бъдат предприети от Huawei, предложения за активната защита и смекчаване на риска и коригиращи мерки. Уведомлението може да бъде във формата на имейл, текстово съобщение, изскачащо уведомление и др. Ако имаме затруднения да уведомим субектите на данните един по един, ще предприемем съответните и ефективни мерки за предоставяне на Уведомление за сигурност. Като допълнение ще докладваме статуса на обработка на инцидентите със сигурността на личните данни, както се изисква от ръководните власти.\nV. Начина, по който можете да управлявате личните си данни\nA. Достъп, одобряване, изтриване, преносимост на данните, ограничаване на обработката, възражения за обработка.\nЗаконодателството в някои страни и региони, в които Huawei предоставя продукти и услуги или от където обработва лични данни, предвижда запазването на заявката за права на субектите на данни (наричани от тук нататък "заявки") по отношение на достъпа, одобрението, изтриването или заличаването, преноса, ограничението и възраженията срещу обработката на свързани лични данни от Huawei. Освен това ще имате право на преносимост на данните.\n1. Режими и канали на заявяване.\nЗаявките на субектите на данни трябва да се предоставят в съответствие с определените канали за поверителност на Huawei. Заявките са валидни дори когато заявителят не е определил законите, на които се основават.\nЗаявките на субектите на данни може да се инициират чрез официалната уеб страница на Потребители на Huawei БГ, приложението HiCare или приложението Huawei ИД. Ако субект на данни инициира заявка чрез гореща линия, имейл, онлайн клиентска услуга, обслужващ център или друг канал, ние ще го инструктираме да повдигне официално заявката чрез един от гореспоменатите канали, за да улесним комуникация и обратната връзка за развитието и резултатите. Определените канали за заявки за субекти на данни са предназначени да защитават правните интереси на субектите на данни, да осигуряват нормалната работа на Huawei и да предотвратяват злоупотребата или неправомерното използване на правото на заявка.\n2. Валидност на заявките\nПовечето закони изискват от субектите на данни да отговарят на конкретни изисквания, когато инициират заявки. Тази Декларация изисква субектите на данни да:\n(1) Предоставят заявки чрез определени канали за заявки, предвидени от Huawei (именно, официалната уеб страница на Потребители на Huawei БГ, приложението HiCare и приложението Huawei ID).\n(2) Осигуряват достатъчно информация на Huawei за проверка на идентичността си (за да се осигури, че тези, които инициират заявките, са самите субекти на данните или упълномощени от тях).\n(3) Осигурят конкретност и изпълнимост на заявките.\nИма обстоятелства, предвидени от закона и наредбите, при които Huawei може да не отговори на заявката изцяло или изобщо.\nB. Оттегляне на съгласие\nМоже да промените обхвата на събиране на разрешени лични данни или да оттеглите съгласието си, без да се засяга законосъобразността на действията по обработка на база съгласието преди оттеглянето му.\nПравата ви може да се упражняват, като се изтрива информация, забраняват свързани функции или настройка на опции за поверителност на вашия Huawei продукт. Huawei ще предостави методи за оттегляне на съгласие за конкретни продукти и услуги в уведомлението за поверителност или допълнителна декларация за тези продукти и услуги, или при заявка съгласно раздел A горе.\nC. Дерегистриране Huawei ID\nМожете да дерегистрирате акаунта си в продуктите, свързани с Huawei ID. След като дерегистрирате акаунта си, ще спрем да ви предоставяме продукти и услуги и ще изтрием личните ви данни, освен ако не е предвидено друго в закона. Акаунтът ви не може да се възстанови след дерегистрация. Необходимо е да регистрирате нов Huawei ID, ако искате да използвате отново продукти или услуги, свързани с Huawei. Можете да предоставите заявление за дерегистрация и да завършите процеса в менюто с настройки след вписване в Huawei ID на свързани устройства, приложения или официална уеб страница.\nVI. Начина, по който Huawei защитава личните данни на децата\nЛичните продукти и продукти за дома от Huawei са предназначени за възрастни. Все пак за използването на продукти и услуги на Huawei от деца сме напълно наясно със значението на предприемането на допълнителни превантивни мерки за защита на поверителността и сигурността. Huawei определя дали субектите на данни са деца на базата на възрастта за пълнолетие, определена от законите на страната и района.\nКогато се събират лични данни за деца на базата на съгласието на носителя на родителска отговорност, ще използваме или разкриване само информацията, разрешена от закона, изрично разрешена от притежателя на родителска отговорност или изисквана за защита на децата. Носителите на родителска отговорност, които имат нужда да осъществят достъп, изменение или изтриване на лични данни на децата си и хора под тяхното попечителство, могат да се свържат с нас чрез каналите, предвидени в "IV. Начини, по които Huawei защитава личните ви данни."\nАко придобие случайно лични данни на деца, без да получи съгласие от доказан носител на родителска отговорност, Huawei ще изтрие информацията възможно най-бързо след узнаването за това.\nVII. Връзки към уеб страници на трети страни, продукти и услуги\nУеб страници на Huawei, софтуер за приложение, продукти и услуги може да съдържат връзки към уеб страници на трети страни, продукти и услуги. Продуктите и услугите на Huawei може да използват или предоставят продукти или услуги от трети страни, например, приложения от трети страни, пускани в магазина за приложения HiApp на Huawei.\nВсички връзки към уеб страници на трети страни, продукти и услуги, се предоставят само за удобство на потребителя. Необходимо е да определите сами взаимодействието си с тези връзки. Преди да предоставите личните си данни на трети страни, моля, прочетете и се запознайте с политиките за поверителност на тези трети страни.\nVIII. Международен трансфер на личните ви данни\nПродуктите и услугите ни се доставят чрез ресурси и сървъри, разположени на различни места и за да предлагаме продукти и услуги, може да е необходимо да прехвърлим личните ви данни между няколко страни. Упълномощен персонал на Huawei и трети страни, действащи от нейна страна, може да влиза, използва и обработва лични данни, събирани от вас в страна/район, различни от страната/района, в които сте въвели личните данни, с по-малко строги закони за защита на данните. Когато прехвърляме личните ви данни в други страни/райони, ще осигурим защита на личните ви данни, както е описано в тази Декларация или ви е разкрито по друг начин в момента на събиране на данните (напр. чрез уведомление за поверителност или допълнителна декларация за конкретен продукт или услуга).\nHuawei осъществява глобални практики за поверителност за обработка на лични данни съгласно различни закони за защита на данни. Huawei прехвърля лични данни между страни, в които работим съгласно стандартите и условията на приложимите закони за защита на данните, включително стандарти и условия, свързани със сигурността и обработката.\nПо отношение на личните данни, които идват от ЕС или Швейцария, спазваме приложимите правни изисквания при адекватни мерки за безопасност за трансфера на лични данни към страни извън Европейската икономическа зона ("EEA") или Швейцария. Използваме множество правни механизми като стандартни договорни клаузи за изпълнение на трансграничния трансфер на личните ви данни или изпълнение на мерки за сигурност като анонимност на данните преди трансграничния им трансфер.\nIX. Международни потребители / Потребители от Хонконг, Макао и Тайван, Китай\nАко използвате услугите на Huawei Mobile в държави или региони, поместени в Част 2 на Приложение A, Aspiegel Limited incorporated в Ирландия е администратор на данните. Ако използвате услугите на Huawei Mobile в държави или региони, поместени в Част 3 на Приложение A, Huawei Service (Hong Kong) Co., Limited е администратор на данните. За подробности вижте декларацията за поверителност на местната облачна услуга за потребители.\nОнлайн магазините на Huawei в която и да е юрисдикция извън Китай са собственост на отделно юридическо лице, което отговаря за събирането на лични данни в рамките на юрисдикцията. За повече подробности относно администратора на данни, вижте декларацията за поверителност на местния онлайн магазин.\nX. Актуализации на тази Декларация\nHuawei си запазва правото да актуализира тази Декларация по всяко време.\nПри ревизия на тази Декларация Huawei ще предоставя уведомяване за промяната по различните канали, например публикуване на последната версия на официалната уеб страница: http://consumer.huawei.com.\n"Големи промени" в тази Декларация включват, но не се ограничават до:\n(1) Големи промени в режимите на услугите ни, например целите на обработка на лични данни, видовете обработени лични данни и начините на употреба на лични данни\n(2) Големи промени в структурата на собствеността ни, организационната ни структура и др., например промени в собствеността, предизвикани от бизнес регулации, фалит или придобиване\n(3) Промени в основните обекти на споделяне на лични данни, трансфер или разкриване\n(4) Големи промени в правата ви относно обработката на лични данни и начините, по които можете да ползвате тези права\n(5) Промени в отделите на Huawei, контактите и каналите за оплаквания, отговорни за сигурността на обработката на лични данни.\n(6) Високи рискове, определени в докладите за оценка на въздействието на сигурността на личните данни.\nXI. Как можете да се свържете с нас\nАко имате въпроси, коментари или предложения, се свържете с нас като посетите страницата свържете се с нас или ги предоставите в глобалните ни офиси. За да получите пълен списък на офисите на Huawei, моля, посетете страницата глобални офиси .\nАко искате да упражните правата си на поверителност или имате проблеми, свързани с поверителността, за които трябва да подадете жалба относно поверителността до нашето длъжностното лице за защита на данните (ДЗД), или искате да се консултирате с нашето ДЗД относно общата защита на данните, моля, посетете нашия портал за права на субект на данни.\nБележка: Поради разлики в местните закони и езици, местните версии на Декларация за поверителност на бизнеса с клиенти на Huawei може да се различават от тази версия. В случай на несъответствие ще се вземат предвид местните версии.\nCopyright ©2020 Huawei Device Co., Ltd. Всички права запазени.\nHuawei си запазва правото периодично да актуализира този списък.\nЧаст 1 Континентален Китай\nЧаст 2 Австрия, Белгия, България, Хърватия, Кипър, Чехия, Дания, Естония, Финландия, Франция, Германия, Гърция, Унгария, Ирландия, Италия, Латвия, Литва, Люксембург, Република Северна Македония, Полша, Португалия, Румъния, Словакия, Словения, Испания, Швеция, Нидерландия, Исландия, Лихтенщайн, Норвегия, Обединеното кралство, Швейцария, Черна гора, Албания, Сърбия, Босна и Херцеговина, Ватикан, Малта, Молдова, Израел, Нидерландски Антили, Андора, Монако, Сан Марино, Фарьорски острови, Гибралтар, Гренландия, Гърнзи, Остров Ман, Джързи, Сен Мартен, Свети Мартин, Сен Пиер и Микелон (Франция), Карибска Нидерландия, Острови Оланд, Япония, Южна Корея, Турция, Австралия, Нова Зеландия, Канада, Сейнт Винсънт и Гренадини, Украйна\nЧаст 3 Хонконг (Китай), Макао (Китай), Малайзия; Виетнам, Индия, Бангладеш, Камбоджа, Лаос, Мианмар, Непал, Папуа Нова Гвинея, Филипини, Сингапур, Шри Ланка, Тайван (Китай), Тайланд, Фиджи, Самоа, Тонга, Вануату, Индонезия, Соломонови острови, Бруней, Малдиви, Бутан, Кирибати, Кокосови (Кийлингови) острови, Острови Кук, Френска Полинезия, Гуам, Източен Тимор, Кирибати, Маршалови острови, Микронезия, Науру, Нова Каледония, Ниуе, Норфолк, Северни Мариански острови, Палау, острови Питкерн, Токелау, Тувалу, Уолис и Футуна, Американска Самоа, Боливия, Колумбия, Коста Рика, Доминиканска република, Еквадор, Салвадор, Гватемала, Хондурас, Ямайка, Мексико, Никарагуа, Панама, Парагвай, Перу, Уругвай, Венецуела, Чили, Пуерто Рико, Аруба, Бахамски острови, Барбадос, Британски Вирджински острови, Френска Гвиана, Гренада, Хаити, Сейнт Лусия, Суринам, Тринидад и Тобаго, Белиз, Антигуа и Барбуда, Бермуда, Ангила, Гвиана, Мартиника, Сейнт Китс и Невис, Острови Търкс и Кайкос, Кайманови острови, Доминика, Гуадалупе, Монсерат, Сен Бартелми, Фолкландски (Малвински) острови, Американски Вирджински острови, Алжир, Бахрейн, Камерун, Чад, Кот д'Ивоар, Египет, Ирак, Йордания, Кувейт, Мали, Оман, Пакистан, Катар, Саудитска Арабия, Сенегал, Обединени арабски емирства, (ОАЕ), Йемен, Република Конго (Конго), Бенин, Буркина Фасо, Екваториална Гвинея, Етиопия, Габон, Ливан, Либия, Мавритания, Мароко, Южен Судан, Того, Афганистан, Централноафриканска република, Кабо Верде, Демократична република Конго (ДРК), Джибути, Еритрея, Гамбия, Гвинея-Бисау, Нигер, Гвинея, Държавата Палестина, Света Елена, Сеута и Мелиля, Канарски острови, Ангола, Ботсвана, Коморски острови, Гана, Кения, Либерия, Лесото, Майот, Мадагаскар, Малави, Мавриций, Мозамбик, Нигерия, Намибия, остров Реюнион, Сиера Леоне, Сомалия, Есватини, Сао Томе и Принсипи, Сейшели, Южна Африка, Танзания, Уганда, Замбия, Зимбабве, Бурунди, Руанда, Беларус, Грузия, Армения, Азербайджан, Монголия, Казахстан, Туркменистан, Узбекистан, Киргизстан, Таджикистан, Русия, Бразилия, Аржентина


Ахмед Доган се срещна с екип на bTV, надява се днес да няма сблъсъци край имението мупреди 12 минути\nЩурмуват плажа на Доганпреди 33 минути\nВашият хороскоп за днес, 11.07.2020 г.преди 48 минути\nОще 292 заразени, петима с Covid-19 починахапреди час и 27 минути\nНаполи ще задържи Гатузо - предлага му нов договорпреди 2 часа и 33 минути\n11 юли 1995 г. Клането в Сребреницапреди 3 часа и 18 минути\nБившият собственик на клуба е бил убеден да помогне в трудната ситуация и да не си търси заемите, чрез които е издържал "сините"\nПубликувана: 1 Юни, 2020 07:15\n16 КОМЕНТАРА | ВИДЯНА 3461\nСпас Русев с Боко е разговарял половин час преди това.\nЧе се съгласи ,как нема да се съгласи !!! Иначе отива при Бирата, Ваньо Танов и Чакъра !\nНасо кога ще убеди и премиера ,държавата да не си търси парите от Лески.Днес или утре.Зависи Боко като се събуди първо коя кълка ще вдигне.\nИздържал е клуба със заеми! Това опрощаване на дали ще е безкористно.\nстига с тоз левски,то държавата си отиде,ся рев едни да вземат по 20000 на месец\nБраво на Наско! ;)\nНаско пак го е играл посредник на бочко,след 5 години и тоя ще изкара някой паметна записка как се е договорил с хунтата да спасят левски.\nТрябва да се тръгне от някъде и да се върви напред.Това е пътя.\nнямам нищо против футбола,състезателите и спортистите нито хората които ги обичат,посещават спортните събития,но е крайно време тимове,отбори и т.н. да носят имената на велики българи като Левски,Ботев и т.н.!\nпросто е срамота вижте цирковете които се разиграват!\nняма страна в Европа която да дава имена на националните си герои на спортни тимове,само в България,а според мен е абсолютно ненужно и гавра с паметта им!\nЩом е ДОГОВОРКА,за какво опростяване говорим???\nна версиите(борчовете) !\nНяма такьв смях...:) Цирка само се мести от едно место на друго,Сираков договорил....:)Абе,Насо що не си гледаш внуците,а се буташ между шамарите,нямаш 5лв,Левски ще издьржаш...и ти вече едвам говориш,ама пустата му алчност и самолюбие ще ви довьрши\nсега какво излиза, че "собствениците" на Левски са кредитирали отбора с презумцията да си вземат парите и когато те се оттеглят сумата остава като "борч" за отбора и сега "легендата" със смъкнатите гащи прави уговорки за опрощаване на тези кредити, а дано, ама на дали.\nТе феновете един ден като разберат ,кого и как са издържали.!!!\nКакви 5 лева?!!!!!На фенове и вентилатори ще станат.Титаник не е никаква трагедия, каквато ще се случи тук.Жалко, защото и между тях има сърцати и нормални хора, които превеждат пари.Другото всички го знаят, но той ще си прибере парите.


Районна прокуратура-Пловдив се самосезира и започна проверка в КОЦ-Пловдив\n04.11.2016 / 09:30 - surgery.bg\nПроверката ще приключи в най-кратки срокове по закон, информираха от институцията.\nРайонна прокуратура-Пловдив се самосезира по материали в медиите относно незаконни медицински практики – сгрешени диагнози, ненужни операции на пациенти и др. в Комплексния онкологичен център в гр. Пловдив. Това информираха от прокуратурата.\nРазпоредена е проверка за причиняване на тежка или средна телесна повреда другиму поради незнание или немарливо изпълнение на занятие, или на друга правно регламентирана дейност, представляваща източник на повишена опасност, допълват от институцията.


Изберете отлично качество и отлични дамски палта – заложете на нас\nСпециалните нужди на всички индивидуалности относно избора на дамски палта се удовлетворяват по различен за всеки начин. Ясно е, че пазарът за дамски палта се движи според потребителските нужди и предпочитания. Многообразието на дамски палта при нас е едно от най-специалните преимущества на съвремието, в което сме се родили. Пълнотата на пазара и сигурното представяне на дамски палта в повечето случаи се свързва с щастливи ползватели, а удовлетворените ползватели водят до високо ниво на всички дамски палта.\nСтремителният прогрес на пазара ще последва стремглаво развиване на всички наши дамски палта\nВъзможността да пазарувате исканите от вас дамски палта както от магазина, така и през интернет, ви гарантира едно чудесно преимущество – прави нужните дамски палта доста по-достъпни, а с това увеличава и вероятността за направена покупка. Преди пазараът беше така ориентиран, че исканите дамски палта във всяко едно отношение почти невъзможно можеха да се открият и закупят. Напредването на пазара обуславя нашата нужда да се усъвършенстваме и в следствие на това ние се стремим към предоставяне на най-доброто качество на по-достъпни цени за потребителите ни.\nВсичките ни дамски палта ще ви очароват и впечатлят\nВсеки един продукт, който предоставяме разполага със свой собствен и специфичен характер точно както и клиентите ни имат специална визия, свои мисли, чувства и емоции. Независимо дали пазарувате от нашия интернет магазин за повод или просто за всекидневието, безспорно ще ви направи впечатление, че всички от нашите дамски палта са уникалниносят свои специфики. Всичките ни дамски палта са отлично приложими и това ги прави специфични.\nВсичките ни дамски палта са специални и необикновени\nПри условие, че целият асортимент от дамски палта, които са налични на пазара са изключителни, това значи, че артикулите са отличителни, интересни и модерни. В нашия магазин се опитваме създаваме еднолично несравними дамски палта, защото смятаме, че нашите клиенти са изключителни. Включените в нашата търговия сдружения от специалисти зорко гледат новите течения, за да може всички дамски палта, които предоставяме, да са в крак с иновациите в нашия бизнес и в желанията на заложилите на нас потребители.\nПазаруващите при нас купувачи – източник на вдъхновение за целият ни асортимент от дамски палта\nКлиентите харесват създадените от нас дамски палта, а това ги окачествява като добър избор. В нашия екип смятаме, че щом нашите дамски палта подхождат на потребностите и на търсенията на нашите потребители, то те без съмнение ще се увеличават. Произведените от нас дамски палта притежават идентичност и душа, а във вашите ръце те по някакъв начин оживяват. Ако с препоръчваните от нас дамски палта имаме шанс да помогнем на вас и да подобрим живота ви, това означава, че сме успели да се докажем.\nСъвременни дамски палта – изключително и само при нас\nСъздадените от нас дамски палта винаги се развиват всеки ден. Повярвайте в нас и ще вземете най-добрите дамски палта. Като се спирате на нашите артикули, вие предпочитате новото и най-изгодното в състоянието на света днес.\nВсички наши дамски палта са съобразени с иновативните тенденции на пазара\nВинаги актуалната отсявка на нашите дамски палта ще ви придаде увереност и повишено чувство за себестойност. Дайте си възможността да демострирате онова, което се крие във вас и което много желае да се появи на навън с нашите дамски палта. Основна черта на нашите дамски палта е модерното, новото, най-доброто.\nФинално за нашите дамски палта\nНие ви даваме високо качество, най-добрите цени и коректно обслужване. На този етап онлайн магазините в голяма степен увеличават броя си, като в същото време съвсем малка част от тях гледат на потребителите си по еднакъв начин с нас. Ние държим потребителите ни да са осведомени и запознати с нашите дамски палта, за да достигнат до най-доброто решение за себе си Умното пазаруване има опцията да вземете най-хубавите избор и в нашата фирма се опитваме да ви подадем ръка преимуществено в това начинание. Спрете се на нас и няма да съжалявате. Нашата задача представлява да постигнем исканията ви за тези дамски палта, от които се нуждаете, и даже – да ги надвишим.


Ще загубим ли ?268 млн. еврофинансиране за АМ "Струма"? - Последни Новини от DNES.BG\nЩе загубим ли ?268 млн. еврофинансиране за АМ "Струма"?\nАПИ е подготвила алтернативни проекти\n24 яну 2020 22:45, Анисия Иванова\n“Категорично не губим европейското финансиране за проекта на АМ „Струма“. Това каза в предаването „Брюксел 1“ инж. Иван Досев, чел на УС на АПИ.\nТой уточни, че в момента апликационната форма е оттеглена и се работи по отстраняването на всички забележки, които са ни отправени от ЕК по първоначалния й вариант.\n"Нашата цел е в най-кратък срок да я подадем отново. Т.е. целта ни към момента е да получим европейско финансиране за същия проект, за който сме кандидатствали с подобрени условия. Част от мерките, които са били предвидени да се изпълнят, след изпълнението на едно от трасетата, сега предвиждаме да ги изпълним преди каквито и да било други строително-монтажни работи“, допълни инж. Досев.\nСпоред него АПИ върви към подготовка на нова апликационна форма и подаването й отново. Иван Досев уточни, че при евентуален отказ или ако не се случат нещата, АПИ е подготвила алтернативни проекти, така че „европейско финансиране, категорично може да се каже, не би могло да се загуби“.\nЦелия разговор можете да гледате в предаването "Брюксел 1" в събота, от 17.30 часа, по Bulgaria ON AIR!\nОще по темата: финансиранеАПИЕвропаBulgaria ON AIRИван Досев\nДа защото тази отсечка е най-трудна и както е явно нашият мин.председател с такива трудности не се занимава той се занимава с футболни фенове -е това ви е държавата -когато има неща сложно то се спира после се показва тиквата и вика аз там бях там дадох какво искате -Конграчулейшън г-н Борисов и на феновите Ви също\nНай-важните постове в държавата са заети от полицай, пожарникар и военен, а навремето разказвахме вицове за тях.\nЩе ги загубим.Просто близките до властта фирми ,които са определени да строят " Струма", нямат интелектуалният и професионалния капацитет да строят тунели,и няма как да вземат парите,които ще разделят с правилните политици и политически формации и затова народа ( просНоват), ще трябва да плати,за да стане една шайка разбойници още по- богата\nНаи-крадливата територия на която Бай Ганьо и Хитър Петър са национални герои.\nАз може да не пиша много грамотно, но "драскачите" пишат като ученици от 1ви клас.\nСпомням си ГРОБ като опозиция "АУУ Станишеф,губим европейско финансиране,спират фондовете" Къде сте сега нещо да лаете?Или като с платените еколози на Банско?Нещо за Студена и за ***,не ги чувам!!!Или им е просто студено!!!\nKit Chelin преди 7 месеца\nПри герб пари не се губят по програми на ЕС. Ние се отказваме от тях или ги пренасочваме. Жалко, некадърно управление. Не мога да разбера защо толкова дълбоко спим и не реагираме на големите лъжи и обещания на ББ. От 2009 г. слушаме за електронно правителство, тунел под Шипка, алтеративни газови връзки. Белене беше гьол, сега е стратегически обект, Южен поток не бил рентабилен, сега се молим да има турски поток. През това време загубихме млр. лв., но на управляващите не им дреме, нали техните дж\nХората ни казаха да се краде по-малко , нашите НЕ та НЕ!\nВече сме ги загубили, сега ни замазват очите.\nОт АПИ много добре знаят, че от ЕС са поставили изисквания които те не са спазили и няма да получат финансиране. За това излизат с номера, че ще ги получим по друг проект като заобикалят истината, че ако всичко беше спазено щяхме да получим финансиране по всички проекти.\nМного си точен! Еваларка!\nзащо на бай *** великия европеец винаги трябва да му дават пари по евро програми? нали е най- великия европеец да строи като другите държави със собствени средства ! дали не е защото е един абсолютно некадърен връзкар на социални помощи? къде му е величието на професор чалгафон ?\nЕми, много крадене падна и чак в Брюксел се разчу. Направо се оляхте като баничари.\nЯвно пак са надули разходите поне с 50%.Тия ако не откраднат нещо в голямо количество няма да могат да спят.\nБойко Бориславов преди 7 месеца\nСпокойно Световната банка ще ни даде заем!\nЕ като не може да се загуби, за какво са нужни 30 апликационни форми??? Да дават по първата и да се свършва... Е да, ама не-от какво ще се храни брюкселския бюрократ?!? Така го н****ха на хората в Европа с този ЕС, че повече няма на къде!!!\nНе са 268 млн. евро , а почти 2 милиарда евро ,другари герберунгели!Не лъжете!Друг е въпроса че откраднахте близо 50% от еврофондовете.От къщите за тъщи ,за окрадените магистрали и водните проекти нищо не остана.Напълнихте страната с отпадъците на света , а водата източихте с незаконните си ВЕЦове!Дано се задавите с откраднатото ,безродници и алчни продажници!Дано!\nа защо не изброи всички подробности за забалежките отправени от комисията?\nедно е сигурно че не се е харесало нещо свързано със не прозрачност или съмнителни разходи към съмнителни фирми а не е нещо свързано със техническата част\nДървен философ,лягай си\nЕлате в най-оникалният исторически парк над Варна и вижте как се строи автентична история. Уникални грънци, грънчарско колело, селфи с Орфей и Спартак, уникална римска баня, Орфей и Спартак, масажи с Орфей и Спиртак, борба на арената с Орфей, уроци по флейта със Спартак и каквото си пожелаете. Всичко е уникално! Другаде няма такова чудо!


„Атакист ме направи планираното разорение на България“, заяви депутатката\n13 Апр. 2014, 17:55\nАтакист ме направи планираното разорение на България. Планирано от тези, които спечелиха Студената война. Това заяви депутатът от „Атака“ Магдалена Ташева в „Предаването на Карбовски“ по TV7.\nСпоред нея, трябва да се предприемат сериозни мерки за интеграцията на ромите, но това не се прави умишлено. По думите й, „един вицепремиер се превърна в главен циганолог на държавата“, визирайки Цветан Цветанов. „Цветанов разпределяше парите и програмите за циганите“, допълни тя.

 Сред мерките, които трябва да бъдат предприети, е да бъдат принудени ромите да работят и да им се създадат условия за квалификация.

 Депутатката от „Атака“ коментира и сексскандалите в църквата. Според нея, раздухването на скандала е „атака срещу Българската православна църква“. „В България от една страна се води пропаганда на на тази перверзия. От друга страна, когато някой иска да обиди някого, използва това“, смята тя.

\nОт "Атака" питат за оставката на вътрешния министър Цветлин Йовчев


Оля Лечева държала децата си далеч от музиката - Вестник Утро\nОля Лечева държала децата си далеч от музиката\nЛюбопитно | От: 24 часа | 30 ноември 2015, 12:19 | коментара\nДнес тя ръководи собствена рекламна и пиар агенция, а преди години бе едно от най-популярните имена на модния подиум и част от групата “Трамвай №5”. Оля Маркес де Карденас, която много хора знаят и като Лечева, вече е с две пораснали деца, а изглежда точно така, както когато пееше на голямата сцена и представяше тоалетите на родни дизайнери.\nРодена е в Хавана и по документи винаги е била Маркес де Карденас, това са имената на баща ѝ, който е адвокат в Канада, практикува международно право. Двамата не са се виждали от доста време заради голямото разстояние, което ги дели, но се чуват непрекъснато. Фамилията Лечева се появява, когато Оля се омъжва за един от най-популярните наши музиканти Иван Лечев. Двамата имат син, носещ името на баща си, и вече е на 27 години. От втория си съпруг Иван Генчев бизнесдамата има дъщеря - Лиа Ноа. 16-годишната тийнейджърка вече е доста по-висока от майка си, зеленоока и много красива. От около десет години Оля е разделена с бащата на дъщеря си, но не е сама. Казва, че до себе си има прекрасен мъж.\nСлед като изчезва от светлините на прожекторите, спирайки да се занимава с мода и музика, името на екзотичната българо-кубинка започва да се появява в новинарските материали, отразяващи политическия живот у нас. Пет години, до края на 2005 -а, тя е в Министерството на финансите, първо е пресаташе, после става съветник. Три години работи и с английската фирма “Краун Ейнджънтс”, след което създава собствена компания. В момента, както сама обяснява, се занимава с всички видове комуникации и предпочита корпоративните клиенти. В екипа ѝ има осем човека. “Надявам се, че съм добър шеф. Дори и да съм строга, съм справедлива.\nказва тя. “Не съм от тези, които успяват да отидат в 7 часа сутринта в офиса, трябва да изпратя дъщеря ми на училище и да свърша още куп други неща. Но стоя до късно”, разказва красивата бизнесдама.\nДъщеря ѝ учи във Втора немска гимназия, а днес е голям празник за цялото семейство, защото навършва 16 години. Иван Лечев-младши живее в Лондон, където е завършил един от най-добрите университети с две специалности - бизнес и финанси, и немски език. Сега работи в консултантска компания и само за девет месеца успява да се издигне до мениджърска позиция. Има свой екип и ръководи различни проекти, отговаряйки за немския пазар. У нас вече се прибира веднъж годишно - около Коледа, и то защото в съзнанието му стои това, че мама ще се кара, ако на Бъдни вечер не е вкъщи, е шеговитото обяснение на Оля. Иначе тя ходи през около два месеца в Лондон.\nИменно пътуванията са голямата ѝ страст и гледа да използва всеки удобен момент, за да хване самолета нанякъде. Често обикаля с половинката си. А с дъщеря ѝ редовно си организират “женски пътувания”. Добавя, че се старае излизането зад граница да бъде и образователно за Лиа Ноа, която вече е обиколила цяла Европа. “В Париж може да каже къде са импресионистите, в Лондон - театърът на Шекспир. Винаги навън гледаме мюзикъл, театър, обикаляме галерии. Въпреки че е в тийнейджърска възраст, тя много обича да посещава изложби, има отношение”, разказва Оля. Във Верона завела дъщеря си в “Арена ди Верона”, за да гледат “Тоска”, и пазят невероятни спомени от това преживяване. Във Венеция слушали музиката на Вивалди. Разбира се, има го и лудото тичане по магазините.\nОля се старае да бъде приятел на децата си, но сама признава, че в никакъв случай\nМного е взискателна към себе си, но и към всички наоколо. Полушеговито добавя, че най-вероятно с това превръща живота им в сериозно изпитание. Но е категорична, че човек трябва да знае какво иска и къде отива. “Сложна съм с компромисите, но съм добронамерена”, смее се тя.\nВъпреки че е късметлийка и няма начин по външния ѝ вид човек да разбере, че има две толкова големи деца, Оля твърди, че не полага никакви специални грижи. Първо, защото в това отношение е мързелива, и второ, не ѝ остава време покрай работата. Единственото, което прави, е да ходи през два месеца на фризьор в Лондон, защото тук никой не може да се справи с косата ѝ.\nИначе в дома си има сауна, която се оказала изключително удобно място, в което да се съхраняват ненужни вещи. Фитнес уредите пък са перфектни закачалки. Подмята, че може би някой ден ще започне да ги използва по предназначение, но кой знае...\nЗаради натовареното си ежедневие вечер предпочита да се прибира вкъщи, избягвайки сбирките навън и нощните купони. У дома има жена, която ѝ помага с домакинството.\nМиналата година “Трамвай №5” направиха концерт в столичен клуб, с който представиха новия си албум. Тогава Оля не се присъедини към тях. Обяснява, че за всяко нещо има време и възраст, а нейните вече са минали по отношение на музикална кариера.\nДъщеря ѝ има данни за модел, но вкъщи никога тази тема не е обсъждана. “Към манекенската професия имам много ясна концепция - важни са времето и мястото. Когато уцелиш подходящия момент, може да бъде полезно, да печелиш относително добри пари, без това да отнема много време и усилия. И да можеш да се концентрираш върху нещо, което наистина си струва”, казва Оля. Не би се възпротивила, ако Лиа Ноа учи, иска да се издържа и трябва да избира между това да продава сандвичи във верига за бързо хранене или да дефилира на модния подиум. Със сигурност би я насочила към второто. Но в никакъв случай моделството не бива да е целта на едно момиче, и то още от най-ранна детска възраст.\nЩастлива е, че децата ѝ имат много близка връзка помежду си и заради разликата в годините не са имали обичайните спорове за играчки например. Като по-голям брат Иван е много грижовен и внимателен към Лиа Ноа. Съберат ли се заедно в Лондон, брат и сестра хукват нанякъде, а Оля обикаля сама, но няма нищо против, така релаксира.\nЛечев-младши е запален по футбола и често ходи да рита, поддържа форма и с бокс и напоследък сърф. “Когато се роди, казах, че ще счупя ръчичките на всеки, който му покаже инструмент на по-малко от 5 метра. Така че с музиката е точно както трябва - много обича да слуша... на слушалки”, през смях казва Оля с типичното си чувство за хумор. Той е от семейство на изключителни музиканти - баща му - Иван Лечев, дядо му - професор Боян Лечев, баба му - професор Снежина Гълъбова. Това са все имена, които са се доказали в българската музика. Но Оля е убедена, че за да стане човек добър на това поприще, трябва да започне да се занимава от ранно детство, изисква се постоянство, ежедневно свирене с часове. И според нея би било катастрофално след години усилия и обучение в Консерваторията да се окаже, че талантът не е достатъчен и постигнатото ниво е посредствено.\nС бащата на сина ѝ никога не са имали конфликт по отношение на възпитанието на детето и спорове дали да се занимава с музика. Не без известна гордост Оля казва, че Иван-младши е\nедин от най-успешните\nѝ бизнес проекти\nНо и той самият има всички качества да се развива по най-добрия начин - изключително умен и безкрайно амбициозен. “Само му показваш целта, обясняваш му как да стигне до там и го оставяш да тича. Няма нужда да го мотивираш, да го контролираш”, обяснява тя.\nС дъщеря ѝ все още обсъждат накъде ще се насочи след гимназията. Тийнейджърката владее два езика - немски и английски, учи и френски, върху който сега трябва да наблегне. Като съвсем малка Лиа Ноа давала сериозна заявка за бъдещ музикант въпреки мнението на майка си. У дома имат две пиана, едното е с Оля още от 5-годишната ѝ възраст, другото им го дала бабата на Иван. Малката Лиа Ноа все сядала пред някой от музикалните инструменти и на 3-4 години успявала по нетипичен за възрастта й начин и постановка да извлече смислени мелодии. “Всички много се впечатляваха от уменията ѝ. И с бабата на Иван много обсъждахме какво да направим. Тя ѝ намери много добра учителка, но след известно време Лиа Ноа сама се отказа”, разказва Оля. Майката не настоява да продължат с уроците, защото още помни часовника, който стоял на нейното пиано и отброявал времето, което трябва да прекара в свирене. Решила, че не иска да причинява това на детето си.\nБългария | преди 11 часа | Economic.bg | 455


store.bg - Лични хроники - Георги К. Спасов - 📕 книга\nКниги Художествена литература Публицистика и мемоари Лични хроники - Георги К. Спасов\nОще от първа страница научавам, че "психопат тормози Русата Златка". Това дълбоко ме натъжи и дори се отказах да прочета подробностите. Искрено се възхитих на премиера Борисов, който в прав текст поиска от външния министър на Германия Щайнмайер "поне един автомобилен завод да дойде в България", без значение какъв модел, важното да е "цялостен", а не на парчета. Ето още една причина да се гордеем, че сме българи: "нашенка напира за плеймейтка в Германия". Мисля, че ще успее, и няма значение дали тя или друг "напира".\nИ още едно "дежа вю" - цигански катун с роми убийци избягал от Правец, като преди това пребили до смърт 63-годишен човек. Полицията, разбира се, води разследване. Чуя ли, че "тепърва" ще се установява чия е вината, знам, че ще си остана с едно голо очакване. Пак на същата страница има заглавие "Цигани пребиха полицаи", а после се уточнява, че роми били полицаи в Казанлък. Дайте веднъж завинаги да се разберем - за цигани или за роми става дума! Даже на един от полицаите е скъсан пагонът. Дали това не е вид граждански протест срещу некадърността на родната полиция? В тая връзка е и протестът на един от съдебните заседатели във Велико Търново по случая с убийството на Вероника. Тук нещата са си направо замръчкани. Полиция и прокуратура, а и голяма част от нашите услужливи медии, побързаха да обявят един не особено интелигентен човек (ром или циганин?) за убиец. Бил направил пълни самопризнания. Един наивен въпрос: имало ли е адвокат, докато обвиненият е давал показанията си?\nДосега, според изявлението на небезизвестния Арлин Антонов, нито едно поръчково убийство не е разкрито, а вижте каква експедитивност беше демонстрирана при "разкритието" на убийството на Вероника. Ние не им вярваме, абсурдното е, че те знаят, че не им вярваме, но не им пука, защото искат само едно: да се страхуваме. Иначе саботират най-яростно всеки опит на всяко ново правителство да се направят реформи в тяхната сфера. Искат да продължат да се пенсионират млади-млади, да взимат огромни обезщетения, осигуровките им да се заплащат от държавата, тоест от нас... Ами поне си вършете работата!\nА междувременно зимата превърна страната в бедстваща държава. Един човечец каза двусмислено: "Навремето за такъв сняг казвахме, че е на берекет, а сега казваме бедствено положение". Въпрос на гледни точки и личен опит. Щото, пак един от бедстващите, се оплака най-много, че "месата ще се развалят", нямало ток, а фризерите им са пълни. Не болни, не бременни, не гладни, а месата... Астрофизикът Стивън Хокинг пък ми разбърка вече установени представи. Според това световно светило имало нещо "като Бог", който е и "интелигентният дизайнер" на Вселената. Ами нали преди време пак ти, уважаеми, твърдеше обратното? Както и да е. Всеки има право на развитие. В спорта - нищо особено. Тити Папазов бил "проплакал", че помощник-треньорът му го напуска. Когато ми е тъжно, обичам да гледам Тити, насълзявам се бързо и естествено. А Стратега от Мировяне обяснява слабата форма на ЦСКА с война в съблекалнята. Загубите са за сметка на феновете. Криминалната страница ни осведомява прилежно, че наш тираджия изнасилил травестита Ивана, разочарован, че не е получил очакваните женски ласки. Разочарованието не е патент само на тираджиите. То е преди всичко наше, читателско."\nЗа да оцените книгата "Лични хроники", изберете цифрата отговаряща на Вашата оценка по десетобалната система:\nИстинската история на Спас ...\nподробни решения 11 клас\nИзползваните в представянето на книга "Лични хроники - Георги К. Спасов" текстови, графични и други материали са собственост на носителите на авторските им права.


Япония – реферат | Реферати | Безплатни учебни материали\nВъпреки поражението й през Втората световна воина, когато нейните градове бяха разрушени от въздушни бомбардировки тя бързо се съвзе и далеч надмина довоенното равнище на икономиката. Японското икономическо чудо е истински стопански феномен. Част от причините за неговото проявление са: единна нация с единен език, с религиозна свобода, с минимални разходи за въоръжаване, с редица национални нравствени добродетели- усърдие в работата, ученолюбие, дисциплинираност, високо чувство на отговорност пред колектива, класа, фирмата, общината, икономическа и екологична култура, технически прогрес и технически чудеса, склонност да взема всичко най-хубаво от света, висока организация на труда.\nБрутния национален продукт на страната възлиза на 4 963 590 млрд. долара, почти два пъти по- голям от този на Германия, 18 пъти по-голям от южнокорейския. На глава от населението се падат 39640 долара годишно – трето място след Люксембург и Швейцария.\nВ териториално отношение се забелязва голяма концентрация на промишленото производство. Формиран е огромен промишлен район на тихоокеанското крайбрежие, който съставлява 40 % от територията на страната, но произвежда 80 % от промишлената продукция на Япония.\nЕнергетика Следвоенната индустриализация е съпроводена с бързо развитие на енергетиката и с преструктурирането й. Поради ограничена енергийна база, която не задоволява и половината от потребностите, рязко нарасна потреблението на вносни горива – 90 % от тях се внасят. През 1990 г. Япония внесе за развитието на енергетиката си 300 млн. т нефт при собствен добив 700 хил. т. В структурата на енергосуровинния баланс преобладават нефтът природния газ – 65 %, следван от въглищата – 23 %, водата – 7 %, дървесината – 3 %, и др. енергоизточници – 2 %. Тя е трета по мощност на петролни рафинерии – 249 млн. т. капацитет (след САЩ и Русия).\nСъвместно с англо- холандската “Роял дъч шел“ “Мицубиш” извършва проучвания на нефт в шелфовата зона на Японско море.\nПо производство на електроенергия (992 млрд. квтч – 1995 г.) Япония заема второ място в света – след САЩ. Страната има над 100 електроцентрали, от които 25- атомни с 51 реактора. По- големи от тях са: “Муцу”, “Онагава”, “Окуме”, “Фукусима”, “Токай Мура”(първата АЕЦ, построена през 1965 г.), “Хамаока”, “Фукуи” и др.на остров Хоншу, “Генакаю” на остров Кюшу. В Найо функционира слънчева централа.\nВ структурата на електроенергийния баланс водещо място имат ТЕЦ (63%), следвоно от ВЕЦ (18%), АЕЦ (14%) и др.\nМеталургия По промишлената продукция отрасълът отстъпва само на машиностроенето. Той се развива на базата на вносни суровини – руди, кокс и метален лом. Това предопределя ориентацията на металургичните предприятия към тихоокеанското крайбрежие- около Осака, Токио и Нагоя (85 % от промишлената продукция). В този район е и най- голямото потребление на метал. Япония притежава най–мощните в света доменни пещи. Над 75 % от стоманата се произвежда в кислородни конвертори, поради което 25 % от внасяната суровина е метален лом. По общо производство на черни метали страната заема първо място в света – 102 млн. стомана, 100 млн. т прокат, 75 млн. т чугун.\nВажно значение има металургичното производство в Китакюш. Извън промишленият пояс се намира най–големият център на черната металургия – гр. Муроран на остров Хокайдо около който се разработват най- значителните запаси на желязна руда в Япония.\nОтрасълът е представен предимно от големи комбинати с пълен металургичен цикъл и с най-техническо оборудване. Производството е силно монополизирано. В челната десятка на частните производители на стомана личат имената на 4 големи концерна: ”Нипон Стийл” (първо място), “Нипон Кокан”(трето място), ”Сумомито Метъл” (шесто място), ”Кавасаки стийл” (седмо място). Япония изнася годишно около 30 – 35 млн. т стоманен прокат.\nЦветната металургия възниква като производство на мед, олово и цинк. След Втората световна война се ускори производството на алуминий и сплави от цветни метали, но поради увеличаване на разходите за суровини и скъпата електроенергия предприятията не работят с пълните си мощности. Поради възникналите екологични проблеми една част от алуминиевите предприятия се изнасят в развиващите се страни.\nЯпония е най- големия вносител на медна руда, а същевременно дава 15 % от световното производство на рафинирана мед. Макар че задоволява 50 % от нуждите си от цинкова руда, страната дава 20 % от цинка в света. Японски капитали участват в Малайзия, която добива около 50% от калая в света\nПрез 1996 г. в страната са произведени 1182 хил. т мед, 224 хил. т олово, 559 хил. т цинк. На второ място е по производство на никел.\nМашиностроене Водещ отрасъл на японската промишленост. Страната произвежда около 15 % от машиностроителната продукция на света, в т.ч. над половината от корабите и роботите, над 1|3 от автомобилите, битовата електронна апаратура, тракторите. Машиностроенето е роботизирано, с чести промени на технологичните линии, лицензно, наукоемко. То се отличава с висока степен на монополизация: ”Тойота”, “Нисан”, “Хонда”, ”Мицубиши”, “Сони”, и др., са водещи фирми в световен мащаб.\nЯпония е водеща автомобилостроителна страна. Години наред тя беше абсолютен първенец. През 1990 г. Япония е произвела 14 480 800 автомобила. През 1993 г. САЩ си възвърна първото място. През 1996 г. Япония е произвела 10,4 млн. автомобила. От тях 7,8 млн. са леки автомобили (на първо място в света) и 2,6 млн. камиони и автобуси (второ място след САЩ). Най- важните райони и центрове на автомобилостроенето са Токио-Йокохама, Кавасаки, Нагоя, ТойотаСити, Хирошима и др.\nПроизвеждат се над 3 млн.мощни мотоциклети и над 10 млн. велосипеди. Страната е на първо място по строеж на кораби – 16 млн. бруторегистър тона –44 % от цялото световно производство. Основни корабостроителни центрове са Осака, Кобе, Нагасаки, Йокохама, Токио, Чиба и др.\nЯпония е на първо място по конструиране на промишлени роботи – над 200 хил. Страната на изгряващото слънце се слави с висококачественото си производство на компютри, калкулатори, видеокамери, копирни машини, касетофони, теле- и фототехника, битова техника – хладилници,перални и др. Производството на радиоелектронна промишленост дава 40% от общия обем на промишлеността. Основните обекти на машиностроенето са съсредоточени в Тихоокеанския промишлен пояс. Най –големи машиностроителни центрове са Осака, Кобе, Нагоя, (електротехника), Нагасаки (корабостроене), Тойота Сити (автомобилостроене).\nХимическа промишленост След войната отрасълът претърпява структурни промени. Осъществява се преход от въглехимия към нефтохимия. Основните комбинати са разположени в крайбрежните части наТихоокеанския промишлен пояс. Произвеждат се етилен, полиетилен, поливинил, синтетичен каучук –1497 хил. т, второ място по производство в света, след САЩ. Изградиха се и смесени химико- енергетични и химико- металургични комбинати. Източно от Токио действа един от най- големите в света нефтохимико- металургичен комбинат Касима. Подобен функционира и в Нагоя.\nЗастъпени са всички подотрасли на химическата промишленост- основна, парфюмерийно-козметична, фармацевтична и др. промишлености. С производството от 90 млн. т цимент Япония е на второ място в света след Китай.\nЛека и хранително-вкусова промишленост Центровете на традиционното важната текстилна промишленост са Осака, Киото и др. Прочути са японските копринени платове, от които се изработват скъпи кимона и други дрехи.\nЯпония е на четвърто място по производство на бира (след САЩ, Германия, Китай). Произвеждат се марките “Кирин”, “Сантори”, “Никко”, както и саке, уиски и други алкохолни напитки. Добре е застъпено роизводството на захар, цигари, консерви, млечни продукти. Най- известна марка за кисело мляко е “Мейджи”.\nСелско стопанство Отличава се с растениевъдна и животинска промишленост. Растениевъдната продукция съставлява 2|3 от общата селскостопанска продукция на страната. Земеделието е високоинтензивно, механизирано. То изпитва затруднения от ограничените размери на обработваемите площи. Общо те заемат едва 15% от територията на страната. Нуждата от повече земи е предизвикала усвояване на стръмни терени и оптималното използване на земята.\nСтремежът е бил Япония да задоволява нуждите си от основната храна – ориза. Той заема над 40 % от посевните площи. Годишният му добив е 13 млн. т, а на пшеницата – 1 млн. т. Количеството зърнени храни, технически култури, зеленчуци, плодове, цитруси- 1,7 млн.т (11 място в света), чай 86 хил. т (7 място в света) и др. не могат да задоволят нуждите на страната поради което една част от тях се внасят.\nТова важи и за животновъдството. Страната разполага с относително малък брой едър рогат добитък- 5 млн., от които 2 млн. млечни крави. Най- големите ферми са на остров Хокайдо. В района на град Кобе, в планината на Рокко се отглеждат телета по специален начин (поят се с бира, а с масажирането им се получава много крехко и скъпо месо- кобеби). Броят на свинете е 11 млн. Бубарството дава свила, която поставя Япония на четвърто място след Китай, Индия и Северна Корея. Нараства значението на крайградското селско стопанство около големите градове в Тихоокеанския пояс със специализация в животновъдството, зеленчукопроизводсвото, овощарството и цветарството. На остров Хокайдо е застъпено млечното животновъдство и отглеждането на млечни култури..Традиционен район за отглеждане на ориз е японското крайбрежие на остров Хоншу, а за субтропичните култури- южните части на островите Кюшу и Шикоку.\nЯпония е на едно от челните места по улов на риба. През 1990 г. е била на първо място с улов 12,9 млн. т. През 1996г . с улов 6,6 млн.т. е на четвърто място след Китай, Перу и Чили. Лови се много селда, треска, сардина, раци, калмари, стриди. Събират се водорасли (морско зеле). Някои видове риба се ядат сурови (суши). Застъпена е аквакултурата- отглеждане на бисерни миди, стриди и др.\nТранспорт Япония, заедно с Франция и Германия играе важна роля в развитието на модерен и високоскоростен жп транспорт. Дължината на жп линиите е 28 хил. км. В движение са 28 хил.влака в денонощие. Трансяпонската линия включва най- дългия тунел в света – Сейкан в протока Цугару между островите Хокайдо и Хоншу.\nПървокласни са автомобилните пътища. Общата им дължина възлиза на 1 млн.км. В районите на градовете са изградени надлезите хауей- 30 – 50 м над земята. Автомобилният парк се състои от 45 млн леки, 20 млн. товарни коли и 250 хил. Автобуси, второ място в света след САЩ.\nМорският флот на Япония възлиза на 18млн т. Като се изключи тонажът на страните с “удобни” флагове тя е на второ място след Гърция Голяма част от съдовете са големи танкери за течно гориво. Много оживено е корабоплаването във вътрешното японско море (Сато най кай). Япония има 15 морски пристанища, които са сред най- големите в света Чиба със 183 млн. т товарооборот е трето след Сингапур и Ротердам. Кобе със 171 млн.т е на пето място.нагоя е на шесто, Йокохама е на седмо Следват Кавасаки, Осака, Китаукши, Токио, Собейсенбоку, Йокаичи, Вакаяма.\nВажна роля играе и въздушния транспорт.В сраната има над 30 авиолинии. Най- големи летища са Нагарита (Токио) и Осака.В Токио, Иокохама, Осака, Кобе, Нагоя, и Сапоро са изградени огромни метрополитени.Най- голяма е токийската гара Шинджуку.\nВъншноикономически връзки Япония е желан търговски партньор в западния свят. Тя заема трето място по външнотърговски стокообмен след САЩ и Германия. В структурата на износа преобладават машините и оборудването (65 %), металите(11 %), химическата изделия (12 %), текстилните, хранителните изделия и др., а във вноса – минералните суровини (40 %), екстилните и металургичните суровини, хранителните продукти и други.\nНай-голям търговски партньор на Япония са САЩ (1|3 от стокообмена),с който държавата има положителен търговски баланс (внос – 187 млн. долара, износ – 264 млн. долара). Интензивни търговски контакти поддържа още с Европейският съюз, Китай, Северна Корея, Русия и др.\nСпоред възприетата през 70-те години схема в страната са формирани икономически райони обособени в две групи: Първата обединява най- развитите райони на Тихоокеаския промишлен пояс, който се дели на 4 зони на свръхконцентрация на производството (Кейхин-Кейо, Такьо, Хансин и Кикошу), а втората – относително по изостаналите периферни райони, заемащи североизточните, западните и южните части на страната.\nПо-късно в страната се възприе нова икономогеографска подялба. В Япония се откроиха три групи икономически райони. Първата обединява високоразвитите многофункционални райони на Централен Хоншу. В техния обхват е разположена основната част от промишления пояс. Тази група включва районите Канто (столичен), Кинки и Токай, в рамките на които се простира мегаполисът Токайдо. В тесни връзки с тях е районът Хокурику.\nВтората група, заемаща югозападните части на сраната, е исторически най- древната област н японската цивилизация.Тя включва районите Тюкоку (Югозападен Хоншу), Кюшу, Шикоку и архипелага Рю Кю. Има индустриално- аграрна специализация.\nТретата група се формира в Северна Япония- сравнително късно усвоена територия отличаваща се с динамично развитие.Тук влизат индустриално- аграрните райони Тохоку (Северен Хоншу) и Хокайдо.\nКанто. Районът обхваща площ от 36,8 хил.кв.км (9,7 % от площта на страната). Той включва префектурите Ибараки, Тотиги, Гумма, Сайтама, Чиба, Токио, Канагава, Яманаши. Делът му в икономиката непрекъснато расте (1|3 от националния доход). Той не притежава собствена суровинна база, а разчита на вносни суровини. Отличава се с голяма концентрация на промишленото производство (23% от националното), на научно изследователки потенциал (34 % от научно- изследователския институти, 54 % от учените). Районът разполага с 28 % от автомобилният парк на страната. Степента на урбанизация е изключително висока- тук се намират най- големите мегаполиси в Япония с население над 30 млн.души.\nКанто е специализиран в областта на машиностроенето (38 % от държавната продукция), металургията (28 %), химическата продукция (34 %). Тук се произвеждат 90 % от елктронно-изчислителната техника, 50 % от телевизорите и магнетофоните, 44 % от радио-апаратите и т.н. Главни центрове са Токио, Йокохама и Кавасаги.\nТокио е столица на страната и главен стопански, търговско-финансов, културен, научна-изследователски и политически център. В предприятията му се произвеждат 10 % от промишлената продукция на Япония. Токио е най-големия град в света с 26 836 000 жители. Твърде характерна забележителност е Токийската кула, подобие на Айфеловата. Главната улица ”Гинза” е най-внушителната в света със светещи рекламни надписи и фигури. Районът “Акихабара” обхваща улици с множество магазини. Рибната борса “Цукенджи” е най-голямата по рода си в света. В града има много шинтоистки и будистки храмове. Най-голям е храма “Мейджи”. Тук императорският дворец, токийският университет и много други висши учебни заведения.\nНедалеч от Токио е вулканът Фуджи. Районът Фуджи – Хаконе е обявен за национален парк.\nНикко е известен национален парк с много вулкани, минерални извори, водопади, езера и старинни храмове. Една поговорка гласи: “Не казвай кеко (прекрасно) ако не си видял Никко”.\nЙокохама е разположен близо до столицата. Наричат го ”Спалнята на Токио”. Той е голям пристанищен, търговски, промишлен, културен и просветен център. Специализира се в производството на химическа и нефтохимическа продукция, на черни метали, транспортни и електротехнически машини, на целулозно-хартиени изделия и др.\nКавасаки (1 млн. жители) е център на нефтохимическата промишленост, на тежкото и електронното машиностроене. Все по-голямо значение придобива атомната промишленост.\nКинки. Раъжнът заема 27.3 хил. кв. км в рамнинните югозападни части на остров Хоншу. Включва префектурите Сига, Киото, Осака, Нара, Хиого, Вакаяма. Той е на второ место по промишлено значение. Дава 17 % отнационалния доход на Япония. Районът е специализиран в производството на електротехнически и електронни изделия (20 % от държавното производство), на транспортни машини (25 %), на черни метали (30 %- първо място в страната), на нефто- и въгле продукти. Развива интензивно крайградско земеделие и животновъдсвос месо-млечно направление.\nГлавен град на района е Осака (10 млн. жители), сравняван по икономическа мощ единствено с Токио. Осака (Нанива) е известен като “Японска Венеция”, “Японски Манчестър”, “Японски Шефилд” – заради канали, текстилната и металургичната си промишленост. Внушителна историческа забележителност е замъкът на Осака в типичен японски стил. Върху площ, отвоювана с насипи от морето, е изградено голямо модерно летище. От него се извършват денодощно по 350 международни и 170 вътрешни полета. Аерогарата обхваща 4 хотела, 24 ресторанта, магазини жп гара, еднорелсова жп линия. Дело е на италианския архитект Ренцо Пиано, който твърди, че техническата култура на днешна Япония е чудовищно ефикасен, без да е в противоречие с древността, с традицията.\nСупер материал. Благодарение на него изкарах шестица по география. Много Ви благодаря!\nцялото ли преписа\nМатериалът наистина е добър. Харесва ми как е написан – не са дадени просто сухи факти, а всичко е поднесено по интересен и увлекателен начин. Информацията е изчерпателна. Евала!\nОстави коментар по "Япония – реферат"\nЕсета и Реферати - Сайт от Free България. Подкрепяме опитите на шахматистите в Ипотпал лаптопи seo състезанието по оптимизация на сайтове. Не пропускайте да видите и интересна история за похарчен кредит, солидна външна врата и недвижим имот във Варна. » Япония – реферат


С лазарски песни и обичаи в Тервел започват Празниците на културата – 2019 | ProNews Dobrich\nBy Pro News Dobrich 28.03.2019 344 No comment\nС общински Лазарски празник на 18 април в Тервел ще стартира тазгодишното издание на Празниците на културата, съобщиха от общинската администрация. Възстановката на обичаите за Лазаровден се провежда за 14-ти път. Лазарски групи от детските градини, читалищата и училищата в общината ще създадат атмосферата на пролетния празник в залата на читалище „Димитър Дончев-Доктора” от 14 и 30 ч. На 25 април от 18.00 часа, отново в читалищната зала, своята годишна продукция ще представи Вокална студия „Тервел” при Центъра за подкрепа за личностно развитие „Малкият принц“. На 3 май деца от Школата по изобразителни и приложни изкуства при център „Малкият принц“ ще подредят годишна изложба, експонатите в която ще бъдат изработени от плъстена вълна. Произведенията ще бъдат експонирани във фоайето на втория етаж на общинската администрация.\nПразничният 6 май – Ден на град Тервел, ще започне в 9,00 часа с традиционните за повода Празнична литургия в Храм „Свети Георги“, с водосвет и курбан за здраве. Тази година общинският празник на фолклора ще има нов акцент. Самодейните колективи от всички читалища в общината ще представят традиционни храни, свързани с отбелязването на пролетните празници. Подарък за жителите и гостите на града ще бъде концертът на Фолклорен ансамбъл „Варна“. Двете фолклорни събития ще се проведат на площадното пространство около Паметника на Кан Тервел и голямата открита сцена.\nСвоята нова продукция Танцова формация „Каприз“ при детския център „Малкият принц“ ще представи на 9 май. На 15 и 16 май от 10 часа двете гимназии в Тервел ще изпратят своите зрелостници от випуск 2019 г. На 16 май от 17.30 часа Църковният хор отправя покана към тервелчани в Храм „Св. Вмчк Георги Победоносец“, където ще представи новата си програма.\nНа 18 май музеят в Тервел за първи път ще се включи в инициативата „Нощ в музея“. Преди обед тервелчани ще се срещнат с дъщерята на Кирил Господинов и нейната нова книга, представяща великия актьор. Срещата ще се организира със съдействието и по идея на читалищната библиотека в Тервел. През целия ден ще има различни образователни инициативи. За финал ще се проведе ретро ревю с абитуриентски и булчински облекла от миналия век. Празничните прояви ще продължат до края на май с разнообразни инициативи – шествие на 24 май по случай Деня на българската просвета и култура, изложба Школата по керамика при ЦПЛР „Малкият принц“ на 28 май, театрални театрални постановки и образователни детски спектакли.\nЧестта да закрие дните на културата ще има ДФТА „Калинка Вълчева“ при НЧ „Д. Дончев-Доктора-1893“. Концертът ще се проведе на 7 юни от 19.00 часа на откритата сцена на площада.\nВ САЩ готвят по забравени добруджански рецепти, описани в книга


Левски с неприятна новина след вчерашната проверка с Локомотив (София) - Zalagam BG\nЛевски с неприятна новина след вчерашната проверка с Локомотив (София)\nВ лагера на Левски получиха неприятна новина след вчерашната проверка с Локомотив (София). Звездата на тима Габриел Обертан е с нова контузия. Той напусна накуцвайки терена, като все още не е сигурно какво е здравословното му състояние.\nОчаква се днес 28-годишното крило да премине преглед, за да се изясни степента на травмата. Делио Роси не може да си позволи да остане без важен играч дори и в мачове със значително по-слаби съперници, като контузията на французина определено е основната му грижа в момента.\nАнчелоти поема Италия дори да достигне до класиране за Русия 2018 ЦСКА-София е отхвърлило предложение на Трабзонспор за Фернандо Каранга


Надежда Драгова - Изчезналите старобългарски книги (IX-XII в.). Въведение\nБългарските археолози с разкритията си непрекъснато доказват тогавашния културен взрив.\nА на полето на книжовното изследване боравим с единично опазени преписи на старобългарските книги в руска, сръбска или по-сетнешна молдовска редакция - два-три века по-късни от възникването на оригиналите. Практически обаче и те не бяха достъпни за всички - пазят се в чуждестранни библиотеки и архиви. А в годините на търсещата ми младост не бях от предвидените в списъците на БАН за работа в чужди библиотеки...\nОт четиридесет години насам се специализирам в балканистика - една много динамична и перспективна научна област в България през 60-те години на миналия век. Навлизах в неспокойното й море с почти прилична компетентност по старобългарска литература и много скоро ми се случи да разпозная дословно вмъкнати пасажи от известни ни старобългарски творби в някои византийски и латински текстове.\nТова ме шокира истински. По същество - нищо неестествено за културните процеси тогава, когато КОМПИЛАЦИЯТА (т.е. структурирането от предишни текстове) е най-уважаваният книжовен труд и гаранция за правоверност на пишещия. ИЗУМЛЕНИЕТО ми беше от високия ранг, който бе даден на познатите старобългарски книги от книжовниците на тогавашни големи литератури, щом са ги вмъкнали в дословни фрагменти в своите писания. По този начин те изравняват по оценка старобългарската литература със собствената си.\nКомпилациите! Ето полето, което подлежи на АРХЕОЛОГИЧЕСКО ПРЕТЪРСВАНЕ! Познатите старобългарски текстове са установими, макар и не толкова лесно, колкото си мислех в началото.\nАми непознатите? - Тях ще търся:\n1) тематично - отнасящи се към български сюжети, ако начинът на тълкованието им е познат от други старобългарски произведения на същата епоха;\n2) комуникативно - според реалната възможност за общуване на чуждия книжовник с българския свят;\n3) съпоставимо - при щастливо съвпадение на български фрагменти, възприети едновременно в компилации и на гръцки, и на латински. В процеса на анализите ще видим това у византийския писател Теофилакт Охридски (края на XI, началото на XII в.) и у латинския анонимен писател от Далмация (средата на XII в.), наричан Дуклянския презвитер или само Дуклянеца.\nТака в непрекъсната вяра и невяра, с втурване и отказване, с прилагане на едни похвати и с отричането им - за четири десетилетия се домогнах до методика за приблизителна реконструкция на изчезнали старобългарски творби. Нарекох я за себе си КНИЖОВНА АРХЕОЛОГИЯ.\nПреднамерено я обвързах със съществуващата класическа научна област - АРХЕОЛОГИЯТА, за да се уповавам на шлифованата й вече методика. Би било рисковано да се съберат много неизвестни (х.х.х. = непознати) неща в едно наименование.\nВ предложения цикъл - като първа публикация - спестявам на читателите лабораторните етапи. Отстранявам и оригиналните текстове - установените византийски, латински и чуждославянски, в които са използвани старобългарски фрагменти. Запазвам възможността за консултирането им с препратки към съответните им научни издания.\nУстановените текстове като старобългарски фрагменти предавам само в превод на съвременен български език.\nПазя се от професионалния сленг (диалект на литературознанието или културологията). Държа да се изразявам просто, убедена, че естественият израз е най-искрен.\nСоча само най-необходимия научен апарат.\nТърся съмишленици и ги очаквам в по-широк кръг от специалности.\nНе ги намерих у моите учители, които и сега високо уважавам. Не случих и при многобройните си ученици (научен ръководител и консултант съм на повече от 20 докторанти) - не ги укорявам: те воюват за място в научната гилдия, а подетата тематика винаги буди подозрение. Малцината, на които разчитах, умряха млади - останаха ми само опонентите им.\nИ така: с методиката на книжовната археология ще търся старобългарски фрагменти в съвременни им балкански книги и от тях ще предлагам реконструкции на изчезнали старобългарски творби.\nНесъгласните с мен колеги следяха да не си позволявам дори епизодични публикации по темата и винаги ми противопоставяха въпросите - “А де са тия творби? Как така едни са се запазили, а други не? Кой е селекционирал кои трябва да изчезнат?”\nКогато през 1966 г., по повод на 1050 г. от смъртта на Климент Охридски подготвих книгата за юбилея: ”Климент Охридски - разказ за него и за враговете му”, в рецензия, отпечатана в Солун, гръцки историк ме упреква, че робувам на остарели представи, щом твърдя, че след като архиепископ Теофилакт Охридски е написал житията си за Климент и за Тивериуполските мъченици върху български текстове - те са били унищожени. Не видяха дързостта ми (дължаща се на зелената ми младост - сега не бих се престрашила) от една книжовна легенда на гръцки език, каквато беше тогава историографията за Климент, и при задължението да не изтъквам светостта му, да представя силуета на голяма историческа фигура. Освен всичко, това беше времето, преди да са издадени научно творенията му (сега са три големи академични тома!), преди да са изследвани богословските и богослужебните книги, с които си е служил, преди Г. Попов и Ст. Кожухаров да са открили оригиналните служби и трипесненици, преди множеството днешни изследвания върху езика и поетиката му... И въпреки всичко - очертан бе силует с убедително присъствие! (Книгата претърпя две издания във високи тиражи).\nНе отговорих на гръцките си критици, макар и да знаех как, защото само с обяснения не би било убедително. Отдавна вярвам и съм доказала, че монументалното е онова, което първо се разрушава при преломи. А преломът в случая е преминаването на богослужение от гръцки на славянски в 893 г. и после отново от славянски на гръцки след 1020 г. в Българската Охридска архиепископия.\nИмало е селекционер, знаещ кое да се унищожи! И той е известен от памтивека - изчезва онова, което е представлявало и материална ценност. И безсъмнено е скъпият материал за писане - ПЕРГАМЕНТЪТ, още по-скъп като качество в царската и патриаршеската библиотека, особено за жития на светия княз Борис-Михаил Покръстител и за Климент Охридски, за най-високите религиозни култове на държавата като Тивериуполските мъченици. Щом църквата в Преслав по онова време е наречена “Златна” - колко ли златни са били споменатите тук кодекси, включително и богослужебните книги на старобългарски: от най-избрани кожи, преработени от най-опитни майстори, със златни, а не с пиринчени закопчалки.\nС асистента от Шуменския университет, сега покойник, д-р Пейо Димитров, изключителен медиевист с обобщаващите си визии и с проникновената си дарба, свикахме в центъра “Преславска книжовна школа” международна научна конференция: “Библиотеката на цар Симеон”. В отговор чухме и българско хихикане: “Ами ще ни я покажете ли?”\nА Симеоновата библиотека отдавна е доказана от безспорни славистични изследвания с участието и на неславянски специалисти. Потърсихме да подготвим публикуването й (тогава всичко беше държавно) и си представяхме около 20 тома - непременно със златен надпис?!? Там налетяхме на идеологизиран негативизъм - “Как ще издаваме книги руска редакция като български? Как ще отстоим, че са български?” “Но поне за Симеоновата юридическа книга “Номоканон” В. Бенешевич доказа, че е българска! - “А да сте чули, че Бенешевич в 1937 г. за такова “доказване” е бил изпратен на Беломорканал и там е оставил костите си.”\n...И беше поканен съветски изследовател, който издаде у нас, с пари на Българската академия на науките и в нейната печатница, уж някакво продължение на Бенешевич - а с български и руски юридически текстове заедно под общо заглавие “Древнеславянская кормчая”. Върви, че разбери къде е потънал Цар-Симеоновия номоканон от началото на X в.\nА Пейо Димитров го няма днес. И я няма Симеоновата библиотека в българско издание на библиотечните ни рафтове. Но сега пък вече има изгледи за Симеоновата библиотека - да е виртуална. Пак има главоломно мислещи млади медиевисти, има и интернет. Така че продължавам да търся съмишленици. А вече зная за книги и от библиотеката на княз Борис-Михаил.\nМеждувременно се появи и аргумент за моя отговор - кой и защо е унищожавал българските текстове през XI и XII в.? Изследователят ст.н.с. Трендафил Кръстанов се вгледа в гръцките палимпсести1 във Ватиканската библиотека в Рим (Ватикански гръцки кодекс 2502) и установи, и разчете в голямата му част, първоначално старобългарско изборно евангелие от X в. с източнобългарски произход, на кирилица - засега най-старото българско евангелие!\nПодпомогна го за окончателна публикация много силен научен екип - чл.-кор. проф. Иван Добрев и доц. Анна-Мария Тотоманова - те тримата подготвиха и издадоха “Български ватикански палимпсест” (1996).\nВатикански гръцки кодекс 2502 не е единствен, но за мен е търсеният аргумент: старобългарският текст е измит (не съвсем старателно, слава Богу!) и върху същия пергамент е преписано евангелие от същия тип АПРАКОС = ИЗБОРНО, само че на гръцки.\nМЕХАНИЗМЪТ на унищожаване е документиран безспорно: на новите гръцки свещенослужители в новоучредената от Василий II, при завладяването на България, Българска Охридска архиепископия им е трябвало материал за писане. Те вземат завареното българско евангелие - апракос, измиват го, почистват “несресания български език” (изразът е взет от Теóфилакт) и написват същата книга вече на гръцки, за да не извършват повече богослужение на български в българските църкви.\nИ за да не останат моите Солунски критици (от 1966 г.) с впечатление, че имам овехтяло антигръцко мислене, ще приведа и друг пример, пак от работата на Тр. Кръстанов, който сочи тази процедура като честа практика: напр. т.нар. “Барберински палимпсест” № 388 - химнографски. Първоначално е бил написан на гръцки, през XII в. е бил измит и върху страниците са записани богослужебни химни на български и на сръбски, а после наново е измит и написан на гръцки.\nНе са подозирали нашите балкански прадеди, че ще треперим над всяка опазена буква и са били усърдно старателни при измиването на пергаментите. Процедурата не е свързана със съвестоугризения на книжовници, защото е вършена от слугите.\nРазбира се, не забравяме и другите възможности - войни, разселвания, бягства... Два века византийско господство и непрекъснати въстания срещу него могат да ни предложат всякаква изобретателност за погубване на книги. Киевският княз Светослав в 969 г. си изнася с трофеите от двореца в Преслав и “Симеоновия изборник”.\nНо не ми се отделя време за предположения как? - пред невъзвратимото, че са изчезнали. Пò е резултатно да се вгледаме в опазеното, и то задължително не само в границите на една или друга тогавашна държава, а в цялата книжовна памет на Балканите, която започва де се формира като обща още през X в.\nПризнавам си, че не престава “да ми пали главата” сведението на Тр. Кръстанов (1984: 6-10) за десетки неидентифицирани славянски палимпсести във Ватиканската библиотека.\nВярвам, “находките” от моята книжовна археология един ден ще бъдат в помощ и на онези специалисти, които ще имат късмета в Рим да разчитат изчезнали старобългарски творби, оцелели в “изпрани” пергаменти изпод гръцки и латински букви.\n1. Палимпсест - книга върху пергамент, написана след измиването на първоначалния текст. [обратно]\nВатиканско 1996: Ватиканско евангелие. Старобългарски кирилски апракос от X в. в палимсестен кодекс Vat. Gr. 2502. Подготвили за издаване: Трендафил Кръстанов, Анна-Мария Тотоманова, Иван Добрев. София: CIBAL, 1996.


С дъх на италиански минимализъм Левски напред за Купата - БГ Футбол - Купа на България - Gong.bg\nС дъх на италиански минимализъм Левски напред за Купата\n25 октомври 2017, 19:53\nС абсолютно минималния разход на усилия Левски прескочи етапа на 1/8-финалите в Купата на България. В ролята на символичен гост насред „Георги Аспарухов” хората на Делио Роси победиха втородивизионния Монтана с 1:0, макар че имаше мигове, в които малката преднина можеше да се окаже проблем.\nЕдинственото попадение в срещата падна в началото на втората част, когато защитникът на монтанчани Даниел Георгиев си отбеляза автогол. В заключителния четвърт час гостите стигнаха до две чисти възможности, като при втората и малкото фенове на „сините” по трибуните сериозно настръхнаха.\nЛевски нямаше проблем да наложи ранен превес още от самото начало на срещата, макар че множеството промени в състава - продиктувани от травми и задаващото се дерби срещу Лудогорец - определено оказаха влияние върху качеството на играта. Жерсон Кабрал първи стигна до нещо като шанс в 6-ата минута, който сам си изработи. Холандецът получи отдясно на фланга и се устреми навътре, след което шутира покрай гредата от границата на наказателното поле.\nВ 20-ат минута „сините” профукаха невероятна ситуация, като Роман Прохазка бе големият грешник. Преди това Габриел Обертан свърши работата си перфектно – получи топката в наказателното поле, овладя я и се стрелна към аутлинията. Последва перфектно връщане назад към словака, който от 6-7 метра шутира над напречната греда.\nМонтана стигна малко неочаквано до сносно положение в 31-ата минута, когато футболистите на Делио Роси загубиха безотговорно кълбото в близост до наказателното си поле. Сергей Георгиев пое отдясно и напредна, след което центрира за включващия се през центъра Мирослав Антонов. Кълбото дойде съвсем малко по-високо от необходимото за тарана, който отклони по някакъв начин, а всичко се размина с безличен шут от нулев ъгъл на Иван Коконов.\nСлед почивката статуквото не се промени и на йота, но и отборът на Монтана не трябваше да бъде подлаган на кой знае какъв натиск, за да сбърка фатално в 55-ата минута. Тогава Милош Цветкович осъществи поредното си включване отдясно по атаката и точно както срещу ЦСКА през уикенда опита центриране към далечната греда за Роман Прохазка. Във вратарското поле словакът се сбори с Даниел Георгиев, който в желанието си да изчисти заши топката право под дясната скоба на собствената си врата – 1:0.\n„Сините” не показаха отчетлив стремеж към втори гол, който да убие интригата окончателно, но шансове не им липсваха. В 66-ата минута Прохазка нанесе зверско воле от около 23 метра по диагонала, което Ивайло Василев се разтегна на максимум, за да извади. Шест минути по-късно Жерсон Кабрал с последната си проява в срещата можеше да се отчете с магичен гол, като сантиметри не му стигнаха. Холандецът получи отдясно при ъгъла на наказателното поле, премина човек и стреля фалцово към далечния долен ъгъл, а топката премина агонизиращо близо до целта, но все пак в аут.\nНякъде в последния четвърт час Монтана реши, че няма какво да губи и създаде две отлични ситуации. В 77-ата минута Даниел Георгиев опита да изкупи грешката си при автогола, като достави перфектно центриране към Иван Коконов от десния фланг. Бившият играч на Черно море стреля доста добре с глава към горния десен ъгъл, а Митрев показа дори по-класна реакция, отразявайки с една ръка.\nДалеч по-фрапиращо бе положението в 80-ата минута, след което Иван Коконов дълго време лежа невярващо на тревата. Тодор Георгиев изстреля мощен диагонален шут от дистанция, който Митрев отрази с мъка и изби топката право към Коконов. Той бе притиснат от Мики Орачев, но първи стигна до топката и вместо да изравни, стреля над зейналата врата.\nДо края на срещата възпитаниците на Делио Роси сториха нужното други подобни ситуации да няма и така "сините" чакат жребия за четвъртфиналите.\nМОНТАНА – ЛЕВСКИ 0:1\n0:1 Даниел Георгиев 55'-авт.\nМонтана (4-2-1-3): 33. Ивайло Василев – 23. Даниел Георгиев, 3. Иван Михов /к/, 21. Владимир Айтов, 17. Тодор Георгиев – 13. Йордан Йорданов, 7. Борислав Балджийски – 10. Петър Атанасов (75' - 4. Даниел Васев) – 22. Сергей Георгиев (67' - 11. Александър Манолов), 19. Мирослав Антонов, 77. Иван Коконов (86' - 26. Борислав Дамянов)\nЛевски (4-2-3-1): 21. Божидар Митрев /к/ - 19. Милош Цветкович, 5. Холмар Ейолофсон, 3. Димитър Пиргов, 14. Мики Орачев – 13. Жорди Гомес, 11. Антъни Белмонт (78' - 71. Васил Панайотов) – 26. Жерсон Кабрал (73' - 8. Антонио Вутов), 32. Габриел Обертан, 15. Роман Прохазка – 10. Жуниор Мапуку\nКупа на България Монтана Левски